# **DECIZIA ETAPEI DE ÎNCADRARE**

 **PROIECT**

 Ca urmare a solicitării de emitere a acordului de mediu adresate **COMUNA PERICEI ,** cu sediul în com. Pericei , loc. Pericei nr. 239, jud. Sălaj, înregistrată la A.P.M. Sălaj cu nr. 3823/19.05.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

 autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.08.2022, că proiectul:  **Construire pod peste râul Crasna , comuna Pericei, județul Sălaj,**  propus a fi amplasat în jud. Salaj, com. Pericei, satul Pericei intravilan,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 13, lit. a )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comunei Pericei , şi la sediul titularului, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**b1)dimensiunea şi concepţia întregului proiect:**

**Documentația prevede:** se va realiza un pod nou peste Râul Crasna în intravilanul localității Pericei, ce va asigura legătura între Strada Sugoj 2 și Strada Goț (Dc103B)

**~ scurgerea apelor**:

 - **construire pod nou**, în intravilanul localității Pericei, comuna Pericei, jud. Sălaj, între DC 103B (început proiect, km 0+000: x(N)=639316.56, y(E)= 337939.78) și strada Sugoj 2 (sfârșit proiect, km 0+058: x(N)=639267.43, y(E)= 337909.15), peste cursul de apă r. Crasna (cod cadastral:

II-2.000.00.00.00.0), astfel:

|  |  |  |
| --- | --- | --- |
| **Amplasare pod** |  **Coordonate topografice Stereo 70** | **Debit Q1%****(INHGA)** |
| *mal stâng* | *mal drept* |
| Pod nou, în intravilanul localității Pericei, km: 0+000÷0+058, peste cursul de apă r. Crasna (II-2.000.00.00.00.0) | *Amonte* | 182 m3/s |
| X(N)= 639274.40Y(E)= 337918.16 | X(N)= 639291.99Y(E)= 337930.14 |
| *Aval* |
| X(N)= 639279.67Y(E)= 337914.36 | X(N)= 639297.27Y(E)= 337926.34 |

**După execuția lucrărilor, podul vor avea următoarele caracteristici:**

* **Pod nou**, **peste cursul de apă r. Crasna** ,oblic la 70˚ stânga, față de sensul de curgere și axul cadastral al cursului de apă;

- lungimea Lîn axul drumului =24,91 m, lumina =15,37 m, înălțimea: H1=4,35 m (mal stâng), H2=4,52 m (mal drept), lățimea lîn firul apei =6,5 m, înălțimea liberă (de gardă) =0,80 m. Podul va fi mărginit față de cursul de apă, de parapeți de tip combinat cu lungimea L=18 m, lățimea părții rutiere 4 m, cu o bandă de circulație, delimitat de 1 trotuar cu lățimea de 1,2 m;

- cotă talveg proiectat: 208,00 mdMN, cotă intrados pod nou: 212,44 mdMN, cotă corespunzătoare nivelului debitului cu probabilitatea de 1% (Q1%= 182 m3/s) este de 211,64 mdMN și înălțimea liberă de trecere a apei este de 0,80 m;

- **infrastructura** va fi alcătuită din 2 culei masive din beton monolit cu fundare indirectă, compusă din 5 piloți forați din beton armat pentru fiecare culeea, (clasa C25/30), cu lungimea pilotului L=9,15 m și diametru Dn= 1080 mm, dispuși alternativ, având capul piloților înglobați într-un radier de beton armat (clasa 25/30), cu lungimea L= 6,5 m, lățimea l=3,70 m și înălțimea h=1,20 m. Elevațiile culeelor se vor executa din beton (clasa C25/30), cu lungimea L=6,5 m, lățimea la partea superioară l1=1,2 m, lățimea la bază l2=1,53 m și înălțimea: h1=4,35 m -mal stâng, h2=4,52 m -mal drept).

 Racordarea culeelor cu terasamentele se vor realiza prin ziduri întoarse din beton (C25/30) cu o lungime L= 3m și grosime de 40 cm.

Suprafața ziduri întoarse ,în contact cu terasamentul și drenul se va proteja prin hidroizolație din bitum filerat în 2 straturi.

Culeele vor fi prevăzute cu cunete pentru susținerea drenului și cu barbacane din țeavă PVC, Ø 110 mm pentru scurgerea apelor.

- **suprastructura** va fi formată din 5 buc. grinzi longitudinale, prefabricate din beton armat, precomprimat cu corzi aderente tip “I”, cu înălțimea h= 80 cm și lungimea L= 18,00 m, dispuse joantiv, peste care se va executa o placă de suprabetonare din beton armat monolit, (cu grosimea variabilă 15÷23 cm, panta în profil transversal 2,5%, panta în profil longitudinal 1,0 % spre malul stâng) cu console și grindă parapet din beton armat monolit (clasa C30/37), hidroizolație performantă - 1 cm și 2 straturi de beton asfaltic: 6 cm - strat de legătură BAD 22.4 și 4 cm - strat de uzură din BA 16. În profil transversal podul vor fi mărginit amonte și aval de cursul de apă prin parapeți metalici de tip combinat (L= 18m), delimitând lățimea părții carosabile de l =4,0 m (2 x 2.00 m) și un trotuar pietonal cu lățimea de l=1,2 m, despărțite prin bordură înaltă;

- evacuarea apelor din spatele celor 2 culei se va realiza cu ajutorul barbacanelor și a drenurilor;

- racordarea podului nou cu malurile se va realiza prin intermediul rampelor de racordare (cu lățimea l= 4m), iar cu drumul comunal DC 103B (str. Goț) se va realiza prin rampe de acces, pe o lungime L1= 26 m (malul drept) și cu strada Sugoj 2 se va realiza tot prin rampe de acces, cu o lungime, L2=14 m (malul stâng), având lățimea l= 3 m și 2 acostamente consolidate cu lățimea de 0,5 m fiecare, cu o structură rutieră realizată astfel: 30 cm fundație de balast; 20 cm strat de piatră spartă; 6 cm strat de legătură BAD 22.4 și 4 cm strat de uzură BA16. Trotuarul pietonal de pe pod se va continua și pe rampe de acces ;

- albia cursului de apă r. Crasna pe o lungime de 30 m amonte și aval de podul proiectat se curăță de vegetație și depuneri, respectiv aval la cca. 7 m se va realiza un prag de fund(L=15 m, l=1 m ) din anrocamente de piatră, cu asigurarea migrării ihtiofaunei și îmbunătățirea caracteristicilor de scurgere.

**- decolmatare** șanț pluvial existent și amenajare conductă pentru scurgerea apelor pluviale în zona adiacentă podului proiectat:

- pe strada Sugoj 2: șanț de pământ existent, situat amonte de podul proiectat, de pe malul stâng, se va decolmatează și se va reprofila, pe o lungime L= 25 m;

- pe drumul comunal DC 103B (str. Goț) : amenajare conductă dintub PVC, Dn 600 mm, L= 24 m și a 2 cămine de vizitare din beton armat (C25/30) pentru scurgerea apelor pluviale în receptorul natural.

*Amplasamentele și elementele constructive ale lucrărilor mai sus menționate sunt conform planșelor anexate la documentația de fundamentare.*

*Proiectantul este responsabil pentru soluția aleasă, pentru calculele hidraulice privind dimensionarea / verificarea secțiunii de curgere a cursului de apă în secțiunea podului și pentru exactitatea datelor și informațiilor cuprinse în documentația tehnică.*

**Asigurarea utilităților ( apa, canalizare, energie termica ):**

Alimentarea cu apă**:** - nu este cazul ;

Canalizarea: - nu este cazul ;

Alimentarea cu energie termica: - nu este cazul ;

 Alimentarea cu energie electrica: - nu este cazul ;

b2) cumularea cu alte proiecte existente şi/sau aprobate: *-* lucrarile necesare realizarii proiectului nu se suprapun cu alta proiecte existente sau planficate în zona ;

b3) utilizarea resurselor naturale, în special a solului, a terenurilor, a apei şi a biodiversităţii: - Impactul asupra populației, sănătății umane, biodiversității (acordând o atenție specială speciilor și habitatelor protejate), conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei( de exemplu, natura și amploarea emisiilor de gaze cu efect de seră), zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilordintre aceste elemente; natura impactului (adică impactul direct, indirect, secundar, cumulativ, pe termen scurt, mediu și lung, permanet și temporar, pozitiv și negativ) ;

Nu este cazul.

Extinderea impactului (zona geografică, numărul populației/ habitatelor/ speciilor afectate) ;

Nu este cazul.

Magnitudinea și complexitatea impactului;

Nu este cazul.

Probabilitatea impactului;

Nu este cazul.

Durata, frecvența și reversibilitatea impactului;

Nu este cazul.

Măsurile de evitare, reducere sau ameliorare a impactului semnificativ asupra mediului;

Nu este cazul.

Natura transfrontalieră a impactului;

Nu este cazul.

b4) cantitatea şi tipurile de deşeuri generate/gestionate**:** - gestionarea deșeurilor se va realiza conform OUG 92/2021, privind regimul deseurilor, acestea vor fi colectate selectiv si se vor valorifica/elimina numai prin operatori economici autorizati ;

Principalele deşeuri generate în perioada de construcţie şi întreţinere a obiectivului, sunt materiale rezultate din săpături si resturi materiale finite , rspectiv material metalic.

 În activitatea de construcţie a obiectivului, se va ţine seama de reglementările în vigoare privind colectarea, transportul, depozitarea şi reciclarea deşeurilor.

Se vor avea în vedere următoarele:

- Se vor recicla deşeuri refolosibile prin integrarea lor, în măsura posibilităţilor, în lucrările de drumuri;

-Se vor respecta condiţiile de refacere a cadrului natural în zonele de depozitare;

-depozitarea deşeurilor se va face doar în locuri special amenajate, pentru a evita contaminarea mediului.

Deşeurile rezultate din activitatea zilnică desfăşurată în cadrul organizărilor de şantier şi a bazelor de producţie vor fi colectate în pubele tipizate amplasate în locuri special destinate acestui scop; pubelele vor fi preluate periodic de către serviciile de salubritate din zonă, pe bază de contract.

Deşeurile tehnologice rezultate din activitatea de construire şi activităţile anexe : deșeuri menajer deșeuri din ambalaje de hârtie și carton, deșeuri din ambalaje din plastic deșeuri amestecuri metalice- deşeuri din lemn , beton.

Deșeurile metalicese vor valorifica prin unităţi de colectare specializate.

-ambalaje din hârtie și carton se colectează și se predau la o unitate de colectare autorizată. La construcția podețului se folosesc ca materiale de construcție următoarele : beton , balast, pietriș, oțel beton, plasă de sârmă, sârmă, si lemn.

Colectarea selectivă a deseurilor în vederea valorificării sau eliminării acestora ;

-Luarea măsurilor necesare astfel încat eliminarea deșeurilor să se facă în condițiile de respectare a reglementarilor privind protecția populatiei și a mediului ;

-Luarea de măsuri pentru impiedicarea abandonării, înlaturării sau eliminării necontrolate a deșeurilor, precum și orice alte operațiuni neautorizate, efectuate cu acestea ;

-Instituirea unui program de instruire a personalului angajat pentru respectarea normelor PSI și a legislatiei UE privind protecția mediului.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

 **● pentru facoturl de mediu apa:**

- Lucrările de realizare a investiției propuse nu vor afecta semificativ factorul de mediu apa.

În perioada de execuție eventualele poluări pot fi favorizate de precipitațiile sezoniere ce duc la antrenarea de suspensii în apele de suprafața, ape care pot conține substanțe de origine minerală și poluarea accidentală cu produse petroliere de la mijloacele de transport şi utilaje

Asigurarea cu apă potabilă necesară şantierului se va realiza din reţeaua de apă existentă.

Din activitatea desfăşurată nu se evacuează ape uzate menajere sau industriale.

 **● pentru factorul de mediu aer:**

- Prin natura lor, construcţiile propuse a se executa nu constituie surse poluante pentru aer.

Principalele surse de impurificare a atmosferei sunt surse aferente procesului tehnologic şi sunt nepermanente, ele apărând numai în perioada de realizare a obiectivului.

Pot fi reţinute ca surse de emisii în atmosferă atât gazele provenite de la eşapamentul mijloacelor de transport şi utilajele necesare activităţii, care sunt dotate cu motoare cu aprindere prin compresie (MAC), cât şi praful şi pulberile rezultate din săpături sau din transportul pământului.

**Instalaţiile pentru reţinerea şi dispersia poluanţilor în atmosferă**

Pentru protecţia atmosferei în perioada de execuţie a lucrărilor:

- se vor folosi utilaje de generaţie recentă, prevăzute cu sisteme performante de minimizare a emisiilor de poluanţi în atmosferă;

- se vor alege trasee optime din punct de vedere al protecţiei mediului, pentru vehiculele care transportă materiale de construcţie ce pot elibera în atmosferă particule fine; transportul acestor materiale se va face pe cât posibil cu vehicule cu prelate.

Poluanţii emişi în atmosferă sunt cei cunoscuţi din arderea motorinei şi anume:

* oxizi de sulf (SO2 şi SO3), acizi corespunzători ai acestora (H2SO4 şi H(SO3)2);
* aldehide rezultate din oxidarea parţială a combustibilului înaintea arderii cât şi în timpul acesteia;
* particule (pulberi în suspensie);
* oxidul de carbon (CO);
* oxizi de azot ( NOx);
* hidrocarburi nearse;

Având în vedere:

* că activitatea se va desfăşura numai pe o perioadă de max. 3 luni;
* funcţionarea discontinuă a utilajelor şi a mijloacelor de transport;
* cantităţile modeste de combustibili folosiţi;
* numărul redus de surse de emisii;
* sursele de emisii sunt mobile în majoritate;

apreciem că prin activitatea ce se va desfăşura, impactul produs de aceste condiţii asupra aerului este nesemnificativ şi nu poate depăşi limitele prevăzute de STAS 12574/1987, şi anume:

* NO2 = 0,75 mg/m3;
* Compuşi organici = 0,3 mg/m3;
* Particule = 0,5 mg/m3.

În aceste condiţii nu se impun măsuri speciale pentru protecţia factorului de mediu aer pentru perioada de realizare a obiectivului.

**3. Protecţia împotriva zgomotului şi vibraţiilor**

**Sursele de zgomot şi vibraţii**

Construcţiile propuse a se executa nu se constituie într-o sursă de zgomot şi vibraţii, care să depăşească nivelul admisibil stabilit prin norme (STAS 6161/1-89).

Ca surse de zgomot şi vibraţii pe perioada în care se desfăşoară activitatea de realizare a podețului se pot considera motoarele cu care sunt dotate mijloacele de transport şi utilajele.

**Amenajările şi dotările pentru protecţia împotriva zgomotelor şi vibraţiilor**

Având în vedere că activitatea nu este permanentă, apreciem că:

- faţă de împrejurimi impactul zgomotului şi al vibraţiilor este nesemnificativ şi nu va afecta negativ populaţia;

- nu se impun amenajări speciale pentru protecţia împotriva zgomotului şi vibraţiilor;

**4. Protecţia împotriva radiaţiilor**

Nu sunt surse de radiaţii.

 **● pentru sol și subsol:**

 Pe perioada realizării obiectivului poate să existe o poluare a solului, aceasta fiind consecinţa unor obiceiuri neigienice sau a unor practici necorespunzătoare în îndepărtarea şi depozitarea reziduurilor solide şi lichide.

Aceste reziduuri pot fi:

* resturi metalice;
* resturi rezultate din activitatea omului;
* utilizarea necorespunzătoare a unor substanţe poluante la exploatarea utilajelor;

**Lucrările şi dotările pentru protecţia solului şi subsolului**

Măsurile necesare a fi luate pentru protecţia solului şi subsolului atât în perioada de construire, cât şi în perioada exploatare a obiectivului aferent proiectului „Realizare podeț provizoriu peste râul Crasna, localitatea Pericei, comuna Pericei, județul Sălaj”, constau în:

* evitarea scurgerilor accidentale de motorină şi uleiuri minerale pe sol la alimentarea utilajelor;
* strângerea şi valorificarea resturilor rezultate din activităţile efectuate în perimetrul de lucru;

Reglementările ce trebuie respectate privind calitatea solului sunt cuprinse în Ordinul 756/1997 pentru aprobarea „Reglementării privind evaluarea poluării mediului”, iar prin respectarea acestuia se apreciază că impactul produs asupra factorilor de mediu sol şi subsol este neglijabil.

 **● pentru protecția ecosistemelor terestre și acvatice:**

- Executarea proiectului si exploatarea obiectivelor reali ;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- Obiectivul analizat nu are efect negativ asupra aşezărilor umane şi a altor obiective de interes public.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate;

**Lucrări necesare**  **organizarii de șantier:**

Organizarea de șantier va avea în vedere următoarele:

-amplasarea organizării de şantier se va face pe teren apartinand domeniului public;

-asigurarea căilor de acces;

-delimitarea fizică a organizării de şantier;

-prezentarea informaţiilor privitoare la şantier prin:

-montarea panoului general de şantier (în conformitate cu cerinţele legale)

Organizarea de şantier se va organiza pe domeniul public si constă in realizarea unei împrejmuiri, amplasarea utilajelor, amplasarea toaletelor ecologice si semnalizarea lucrărilor.

Materialele utilizate pentru realizarea lucrărilor vor fi aduse numai în momentul punerii in opera, astfel încât să nu fie necesare spatii de depozitare a acestora.

Circulatia utilajelor de transport se va face pe drumurile de acces din Strada Joseni si DC 103B. Pe perioada executiei se va amenaja o rampa pentru spalarea rotilor la mijloacele de transport auto.

Terenul necesar organizării de şantier va fi pus la dispoziţie de Primăria Comunei Pericei,judeţul Sălaj.

În organizarea de şantier se va ţine seama de următoarele:

* organizările de şantier se vor amplasa la o distanţă de minim 1 000 m faţă de zonele locuite;
* în organizările de şantier se vor lua toate măsurile de protecţie antifonică pentru personalul care munceşte;
* pentru traficul de şantier se vor alege trasee care să evite pe cât posibil zonele dens populate;
* se va alege un program de lucru de comun acord cu populaţia din zonă;
* se va acorda o atenţie sporită manevrării utilajelor în apropierea zonelor locuite şi a obiectivelor care îşi desfăşoară activitatea lângă drum;

Se vor lua măsuri în exploatare care să asigure protecţia sănătăţii oamenilor şi a mediului înconjurător.

Pentru respectarea prevederilor legale în domeniul protecției mediului raspunde constructorul lucrării și beneficiarul acestora.

Ca principiu general, lucrările de bază, odata finalizate, sunt urmate de lucrări specifice de redare a amplasamentului la starea inițială, iar după terminarea lucrărilor, suprafața de teren ramasă liberă se va reda în circuitul inițial.

 lucrările prezentate nu au impact semnificativ asupra mediului și nu produc deterioarea cadrului natural existent.

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 13 din 21.04.2021 emis de Comuna Pericei ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b).

 c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală;

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim;

 Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă;

 d2) natura impactului: - redusă, pe perioada de execuţie şi funcţionare;

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat;

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt;

d7) cumularea impactului cu impactul altor proiecte existente şi/sau aprobate: - nu este cazul ;

 d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare;

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

 - în conformitate cu decizia: pentru proiectul propus nu este necesara elaborarea SEICA, decizie eliberata de catre Administratia Nationala „ Apele Romane „ - Administratia Bazinala de Apa Somes Tisa - Sistemul de Gospodarire a Apelor Salaj Nr. Sj - 2952/08.07.2022, înregistrata la APM Salaj cu nr. 5382/11.07.2022, decizie justificata prin urmatoarele: realizarea lucrarilor prezentate în proiect nu are influenta asupra corpului de apa ;

**- Respectarea masurilor si conditiilor de realizare a proiectului în conformitate cu Avizul de Gospodarire a Apelor Nr. Sj - 0 din 00.00.2022, eliberat de Administratia Nationala**

**„ Apele Române „ Administratia Bazinala de Apa Somes Tisa - Sistemul de Gospodarire a Apelor Sălaj, astfel:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj;
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor;
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării;
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție;
5. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora;
6. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelo;.
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului;
8. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru;
9. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora;
10. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019;
11. Recepția lucrărilor se va face în prezența delegatului Sistemului de Gospodărire a Apelor Sălaj;
12. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare;

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului;

Nerespectarea prevederilor prezentului aviz atrage dupa sine răspunderea administrativă, dupa caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice;

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor Ord. 119/2014, cu modificările ulterioare, privind nivelul de zgomot;
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată;
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului;
* Prevenirea accidentelor și limitarea consecințelor acesora;
* Se vor lua toate măsurile necesare pentru a preveni producerea de pulberi (praf) în toate fazele proiectului;
* Să supravegheze desfășurarea activității, astfel încât să nu se producă fenomene de poluare;
* Se interzice depozitarea pe amplasament de substanțe și preparate periculoase;
* Menținerea în stare de curățenie a spațiului destinat implementării proiectului, fără depozitări necontrolate de deșeuri;
* Asigurarea refacerii mediului în toată zona de implementare a proiectului;
* Se impune respectarea cu strictețe a amplasamentului, fără extinderi sau modificări ulterioare;
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”;
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă;

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare;

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim;

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz,

cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare;

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei;

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate;

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă;

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare;

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora;

**DIRECTOR EXECUTIV,**

 **dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Filomela Pop